**Minist****ru kabineta noteikumu projekta “Grozījumi Ministru kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu šī sadaļa nav jāaizpilda. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījums Ministru kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta”” (turpmāk – projekts) ir izstrādāts ar mērķi paplašināt to gadījumu skaitu, kad iestāde var ierosināt valsts kustamās mantas atsavināšanu, nenoskaidrojot valsts iestāžu un atvasinātu publisku personu vai to iestāžu vajadzības pēc ministrijas, tās padotībā esošas iestādes vai kapitālsabiedrības valdījumā vai turējumā esošās nevajadzīgās valsts kustamās mantas. Iekšlietu ministrijas skatījumā tas būtu attiecināms arī uz gadījumiem, kad atsavina valsts kustamo mantu, kas tās veselības stāvokļa, fizisko vai psihisko īpašību dēļ ir atzīta par nederīgu iestādes funkciju izpildē. Ja valsts dzīvā kustamā manta atzīta par nederīgu vienā iestādē, tā nebūs derīga darbam arī citās iestādēs, jo dzīvniekiem jāatbilst noteiktām prasībām. Ņemot vērā minēto, kā arī, lai samazinātu ar šādas mantas uzturēšanu saistītās izmaksas, Iekšlietu ministrija rosina atļaut šādos gadījumos iestādei veikt attiecīgas mantas atsavināšanu, nenoskaidrojot citu iestāžu vajadzības.Ņemot vērā šobrīd spēkā esošo tiesisko regulējumu Valsts robežsardzes uzskaitē esošās valsts dzīvās kustamās mantas (dienestam nederīgiem suņiem, kurus par nederīgiem atzina ar Valsts robežsardzes pavēli noteikta komisija) atsavināšanas procedūra ilgst vairākus mēnešus, kuru laikā dienestam nederīgie suņi ir jābaro, jāuztur atbilstoši aprīkotās telpās, tiem jānodrošina atbilstoša aprūpe (tajā skaitā veterinārā) un pastaigas, kā arī socializācijas pasākumi. Viena šāda suņa uzturēšana dienā vidēji izmaksā no 1,85 *euro* līdz 2,28 *euro* (atkarībā no suņa vecuma) par suņu barību, kā arī nereti šādiem suņiem, it īpaši veciem, vajadzīga arī veterinārā aprūpe, ko jāapmaksā atsevišķi. Pēdējo divu gadu laikā Valsts robežsardze kopumā atsavināja 43 (četrdesmit trīs) dienestam nederīgus suņus. Citas valsts iestādes, kurām suņi tika piedāvāti, neizrādīja interesi ne par vienu no šiem suņiem.Ievērojot Publiskas personas mantas atsavināšanas likuma 4.panta pirmajā prim daļā minēto, kas paredz publiskas personas kustamās mantas atsavināšanu noteiktos gadījumos, nenoskaidrojot citu iestāžu vajadzību pēc Valsts robežsardzes uzskaitē esošās nevajadzīgās valsts dzīvās kustamās mantas (dienestam nederīgajiem suņiem), nepieciešams papildināt Ministru kabineta 2011.gada 1.februāra noteikumus Nr.109 “Kārtība, kādā atsavināma publiskas personas manta” (turpmāk - Noteikumi) ar gadījumiem, kad publiskas personas kustamas mantas atsavināšanu var ierosināt, arī nenoskaidrojot publiskas personas vai tās iestāžu vajadzību pēc citai publiskai personai vai tās iestādēm nevajadzīgās valsts dzīvās kustamās mantas, kas tās veselības stāvokļa, fizisko vai psihisko īpašību dēļ ir atzīta par nederīgu iestādes funkciju izpildē. Ņemot vērā iepriekš minēto, Noteikumi papildināti ar 18.6.apakšpunktu, nosakot, ka valsts dzīvās kustamās mantas atsavināšanu var veikt nenoskaidrojot citu valsts iestāžu un atvasinātu publisku personu vai to iestāžu vajadzību pēc ministrijas, tās padotībā esošas iestādes vai kapitālsabiedrības valdījumā vai turējumā esošās nevajadzīgās valsts kustamās mantas, kas tās veselības stāvokļa, fizisko vai psihisko īpašību dēļ ir atzīta par nederīgu attiecīgās iestādes uzdevumu veikšanai. Dienestam nederīgo suņu atsavināšanas procedūras ilgums tādā gadījumā varētu samazināties līdz vienam mēnesim.Atbilstoši Uzņēmējdarbības vides pilnveidošanas pasākumu plāna 2019. – 2022.gadam (apstiprināts ar Ministru kabineta 2019.gada 22.maija rīkojumu Nr.247 “Par Uzņēmējdarbības vides pilnveidošanas pasākumu plānu 2019.-2022. gadam”) 4.3.2.apakšpunktam, nozaru ministrijām dots uzdevums izstrādāt un noteiktā kārtībā iesniegt Ministru kabinetā grozījumus normatīvajos aktos (vienlaikus ar citiem grozījumiem nozares normatīvajos aktos), par atteikšanos no īpašuma tiesību apliecinošu dokumentu iesniegšanas valsts un pašvaldības iestādēs, paredzot, ka valsts vai pašvaldības iestādes  informāciju par nostiprinātajām tiesībām iegūst, ieskatoties valsts vienotajā datorizētajā zemesgrāmatā pēc personas norādītās nekustamā īpašuma identificējošās informācijas, nevis, pieprasot personai iesniegt zemesgrāmatu apliecību vai zemesgrāmatu nodaļas tiesneša lēmuma izdruku.Noteikumu 4.1.apakšpunkts paredz, ka atsavināšanas ierosinājumam pievieno atsavināšanas ierosinātāja īpašuma tiesības apliecinošo dokumentu kopijas. Minētais regulējums, tai skaitā, paredz iesniegt kopijas dokumentiem, kas apliecina īpašuma tiesības uz zemesgrāmatā neierakstāmām būvēm vai kas apliecina īpašuma tiesības uz paātrināti privatizētu dzīvokli u.c.Papildus, atbilstoši Publiskas personas mantas atsavināšanas likuma 9.panta pirmajai un 1.3 daļai un Noteikumu 2.punktam valsts nekustamā īpašuma atsavināšanas ierosinājums tiek iesniegts institūcijai, kas nav valsts iestāde (valsts akciju sabiedrība “Valsts nekustamie īpašumi”, akciju sabiedrība “Publisko aktīvu pārvaldītājs Possessor”), un kurai attiecīgā informācija par privātpersonu īpašumā esošiem nekustamiem īpašumiem zemesgrāmatā nav pieejama bez maksas. Savukārt, ja ierosina atsavināt pašvaldības nekustamo īpašumu, zemesgrāmatu nodaļas izsniedzamo dokumentu kopijas var aizstāt ar atsavināšanas ierosinājumā norādītu atsavināšanas ierosinātāja īpašuma identificējošo informāciju. Ņemot vērā iepriekš minēto, precizēts Noteikumu 4.1.apakšpunkts, papildinot aiz vārda “kopijas” ar vārdiem “(ja ierosina atsavināt pašvaldības nekustamo īpašumu, zemesgrāmatu nodaļas izsniedzamo īpašuma tiesības apliecinošo dokumentu kopijas var aizstāt ar atsavināšanas ierosinājumā norādītu atsavināšanas ierosinātāja īpašuma identificējošo informāciju)”.Atbilstoši likuma “Par Latvijas Republikas Uzņēmumu reģistru” 4.11 pantam Latvijas Republikas Uzņēmumu reģistrs (turpmāk – Uzņēmumu reģistrs) nodrošina, ka tā tīmekļvietnē par Uzņēmumu reģistra vestajos reģistros reģistrētajiem tiesību subjektiem un juridiskajiem faktiem neidentificētam lietotājam publiski ir pieejama šāda jaunākā (aktuālā) informācija:1. reģistru ieraksti;
2. citas reģistrētās ziņas.

Uzņēmumu reģistrs nodrošina, ka neidentificētam lietotājam tīmekļvietnē bez maksas publiski ir pieejami šajā likumā noteiktie publisko personu un iestāžu saraksta ieraksti un visi Maksātnespējas likumā noteiktie maksātnespējas reģistra ieraksti, kā arī kreditoru sapulces darba kārtība un administratora paziņojums kreditoriem par kreditoru sapulci.Ikvienam ir tiesības Uzņēmumu reģistra tīmekļvietnē bez maksas iegūt informāciju par personas tiesībām pārstāvēt juridisko personu vai personas saistību ar Uzņēmumu reģistra ierakstiem, pieprasījumā norādot šo personu identificējošu informāciju.Informācija, ko Uzņēmumu reģistrs tīmekļvietnē sniedz no tā vestajiem reģistriem, ir atbilstoša Uzņēmumu reģistra vesto reģistru ierakstiem, citām reģistrētajām ziņām un reģistrācijas lietā esošajiem dokumentiem. Informācijas pieprasītājs var paļauties uz to, ka šāda informācija ir patiesa un ticama (2019.gada 14.novembrī pieņemtie grozījumi likumā “Par Latvijas Republikas Uzņēmumu reģistru”, kas stājās spēkā 2020.gada 7.janvārī).Ņemot vērā minēto, nav pamatoti saskaņā ar Noteikumu 4.punktu atsavināšanas ierosinājumam pievienot Noteikumu 4.7.apakšpunktā norādīto komercreģistra iestādes izsniegtu izziņu par sabiedrības ar ierobežotu atbildību dalībnieku sastāvu un katram dalībniekam piederošo daļu skaitu un 4.9.apakšpunktā norādīto juridiskas personas reģistrācijas apliecības kopiju, tādēļ Noteikumi papildināti ar diviem papildus punktiem šādā redakcijā:“3. Izteikt 4.7.apakšpunktu šādā redakcijā:4.7. sabiedrības ar ierobežotu atbildību dalībnieku pilsonību apliecinošus dokumentus;”,“4. Izteikt noteikumu 4.9.apakšpunktu šādā redakcijā:4.9. atsavināšanas ierosinātāja personu apliecinoša dokumenta kopiju (fiziskai personai).”.Papildus, atbilstoši Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 3.1 punktam, kas noteic, ka redakcionālus precizējumus sagatavo vienlaikus ar normatīvā akta grozījumiem pēc būtības, projekts paredz veikt redakcionālus precizējumus Noteikumos. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts robežsardze, Iekšlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskas personas, atvasinātas publiskas personas, kā arī fiziskas un juridiskas personas, kuras plāno iegūt īpašumā kustamo mantu. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazinās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Provizoriski īsāks suņu atsavināšanas laiks par 60 dienām. Viena suņa uzturēšanas (barības) izmaksas dienā vidēji 2,00 *euro.*60 dienas x 2,00 *euro* = 120 *euro*. Gadā vidēji tiek atsavināti 20 suņi x 120 *euro* = 2400 *euro*/gadā.Izdevumi tiks segti budžeta programmas 10.00.00. “Valsts robežsardzes darbība” ietvaros. Projektam nav ietekmes uz kopējiem valsts budžeta izdevumiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekta īstenošana neradīs papildu izdevumus valsts un pašvaldību budžetiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Publiskas personas un to iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija | Nav. |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs